پاکیں پروردگارءِ نامءَ کہ کُلیں جھاں مالک اِنت..
 زبان. انسانءِ پجار اِنت ءُ ھرچ انسان چہ زبانءَ چہ پجارگ بیت کہ چہ کُجام راجءَ,چہ,سیادی کنت ءُ زبان آ راجءِ پجارءَ دیمءَ کار اِیت ءُ زندگیں راجاں وتی اولی کارکہ کُتگ آ زبانءِ گیش ءُ گیواریءِ کار بوتگ ءُ مرچی ما ءُ شما گندگائیں کہ آ راجاں کہ وتی زبانءِ جیڑہ گیش ءُ گیوار کُرتگ اَنت جھانءِ سرءَ راج کنگءَ اَنت ءُ ما ءُ شما ل
اچار اِنت ھمایانی آباں بزور اِیں ءُ وتی زبانءَ دیمءَ بے بریں بلے گپ ادا کئیت رس اِیت کہ تازی آباں بزوریں یا پرنگی آباں بزوریں. ادا ما آتکگ ءُ رس اِتگ اِنت ءُ ھر نیمگءَ گر ءُ گٹ اِنت. تازی ھنچیں آب ھست کہ مٰئے گُٹ ءُ گَلواں آیانی توار نیست اِنت ءُ ما اِش گوشت نہ کنیں اگاں ما اے آباں دور بدئین ءُ مہ زُورین اِش مئے نیکراھی مردم مئے ھمراہ نہ بنت بلے چو زانگ لوٹ اِیت کہ اے نام تازی نام اَنت نیکراھی.ءُ آسمانی نام نہ اَنت نہ کہ چہ آسمان آتکگ اَنت اے نام چہ اسلامءِ نیکراھیَءُ پیسر بوتگ اَنت اگاں ما اے آباں مہ زوریں ما گناھگار نہ بئیںءُ پاکیں ھاوند دلانی مالک اِنت ءُ اے توار ءُ اے گُٹ گلو ءُ اے زبان مارا ھما زاتءَ داتگ کہ آ کلیں جھانءِ مالک اِنت وھدیکہ مئے زبانءَ ع,غ ف ض ص خ ظ ط. آبانی توار مان نیست ءُ گوشگءَ اے آباں گوشت نہ کنیں ءُ پاکیں ھاوندءَ اے توار مارا نہ داتگ گُڑا ما زور چون گَوشت اِش کنیں. پاکیں ھاوندءَ مارا اے زبان داتگ مارا راجے کتگ ئے اے توار ھم گڑا ما علیءَ الی نبشتہ بہ کنیں ھم آ زانت چیاکہ آ دلانی مالک اِنت ءُ ھرجاہ موجود اِنت بلےاے گپ ءِ تپاک کنگ,ءُ سرپد بوگءَ ُ مزنیں وھدے لگ اِیت چیاکہ زبان وانگ لوٹ اِیت زبان زانگ لوٹ اِیت بلوچی زبانءِ ھچ چیڑھے پشت نہ کپتگ ءُ زبانءِ جیڑہ سیدھاشمیءَ گیشینتگ اَنت ءُ اگاں چیزے پَش کپتگ گڑا مئے ناتپاکی ءُ مٰے وتی جندءِ زانتءِ نزوری اِنت . بائید اِنت کہ ماءُ شما درست سید ھاشمیءِ رھبندءِ سرءَ تپاک بہ کنیں کہ مٰے زبانءِ لوٹ ھمیش اِنت. اگاں نا گُڑا بدواہ مئے زبانءِ گاریءِ رندءَ اَنت.. !!!!!!!!!
 الی جُمّازامرانی